Ντι Μποστ

Ο Ντεμάρκουις «Ντι» Μποστ (αγγλικά: Demarquis "Dee" Bost, ) (γενν. 12 Οκτωβρίου 1989) είναι Αμερικανός, πολιτογραφημένος Βούλγαρος, επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τη Γαλατασαράι.

Εκπροσωπεί την Εθνική Βουλγαρίας. Έπαιξε κολεγιακή καλαθοσφαίριση για το Πολιτειακό Πανεπιστήμιο του Μισισίπι.

Κολεγιακή σταδιοδρομία 
Στην πρωτοετή σεζόν του στους Μισισίπι Στέιτ Μπούλντογκς, ονομάστηκε στην Πρώτη Ομάδα Πρωτοετών της Νοτιοανατολικής Περιφέρειας του 2009. Σε 36 αγώνες είχε κατά μέσο όρο 10,9 πόντους, 3,6 ριμπάουντ, 4,3 ασίστ και 1,4 κλεψίματα ανά αγώνα.

Στη δεύτερη σεζόν του, ονομάστηκε στη Δεύτερη Ομάδα της Νοτιοανατολικής Περιφέρειας του 2010. Σε 36 αγώνες είχε κατά μέσο όρο 13,0 πόντους, 4,4 ριμπάουντ, 5,2 ασίστ και 1,3 κλεψίματα σε 34,9 λεπτά ανά αγώνα.

Τον Απρίλιο του 2010, δήλωσε διαθεσιμότητα για το NBA Ντραφτ. Τον Σεπτέμβριο του 2010, αποβλήθηκε για 14 αγώνες από το NCAA επειδή δεν αποσύρθηκε σωστά πριν από την προθεσμία του NBA Ντραφτ τον Μάιο και δεν κατάφερε να διατηρήσει τους ακαδημαϊκούς βαθμούς του στο εαρινό εξάμηνο και εκτός σεζόν. Μετά την αναστολή, ο Μποστ επέστρεψε στη σύνθεση των Μπούλντογκς ως αρχηγός της ομάδας και ονομάστηκε στη Δεύτερη Ομάδα της Νοτιοανατολικής Περιφέρειας για δεύτερη συνεχόμενη χρονιά. Σε 17 αγώνες είχε κατά μέσο όρο 15,3 πόντους, 3,5 ριμπάουντ, 6,2 ασίστ και 1,6 κλεψίματα σε 35,5 λεπτά ανά αγώνα.

Στην τελευταία του χρονιά, ονομάστηκε στην Πρώτη Ομάδα της Νοτιοανατολικής Περιφέρειας και στη Δεύτερη Ομάδα της Α Κατηγορίας του NABC District 21. Σε 33 αγώνες είχε κατά μέσο όρο 15,8 πόντους, 3,3 ριμπάουντ, 5,5 ασίστ και 2,0 κλεψίματα σε 36,3 λεπτά ανά αγώνα.

Επαγγελματική σταδιοδρομία

Μπούντουτσνοστ Ποντγκόριτσα (2012–2013) 
Αφού δεν επιλέχθηκε στο NBA Ντραφτ του 2012, ο Μποστ εντάχθηκε στους Πόρτλαντ Τρέιλ Μπλέιζερς για το NBA Σάμερ Λιγκ του 2012. Τον Αύγουστο του 2012 υπέγραψε διετές συμβόλαιο με την ΚΚ Μπούντουτσνοστ Ποντγκόριτσα. Μετά από μέσους όρους 9,1 πόντους, 3,3 ριμπάουντ, 2,2 ασίστ και 1,1 κλεψίματα ανά αγώνα τη σεζόν 2012–13, αποχώρησε από την ομάδα.

Άινταχο Σταμπίντ (2013–2014) 
Στις 19 Αυγούστου 2013, ο Μποστ υπέγραψε ξανά με τους Πόρτλαντ Τρέιλ Μπλέιζερς. Ωστόσο, αργότερα αποδεσμεύθηκε από την ομάδα στις 22 Οκτωβρίου 2013. Τον Νοέμβριο του 2013, αποκτήθηκε από τους Άινταχο Σταμπίντ, θυγατρική των Μπλέιζερς.

Στις 13 Φεβρουαρίου 2014, ο Μποστ ονομάστηκε στην Ομάδα All-Star Prospects για το All-Star Game του NBA D-League 2014, ως αντικαταστάτης του Τζάρβις Βάρνταντο.

Τροταμούνδος ντε Καραμπόμπο (2014) 
Στις 21 Απριλίου 2014, ο Μποστ υπέγραψε με την Τροταμούνδος ντε Καραμπόμπο από τη Βενεζουέλα για τη σεζόν 2014.

Τράμπζονσπορ (2014–2015) 
Τον Ιούλιο του 2014, ο Μποστ εντάχθηκε στους Ιντιάνα Πέισερς για το NBA Σάμερ Λιγκ 2014. Στις 15 Αυγούστου 2014, υπέγραψε με τους Γιούτα Τζαζ. Ωστόσο, αργότερα αποδεσμεύθηκε από τους Τζαζ στις 10 Οκτωβρίου 2014. Στις 24 Οκτωβρίου 2014, υπέγραψε με την τουρκική Τράμπζονσπορ για τη σεζόν 2014–15.

Ζιελόνα Γκούρα (2015–2016) 
Στις 7 Αυγούστου 2015, ο Μποστ υπέγραψε με την πολωνική Ζιελόνα Γκούρα για τη σεζόν 2015–16.

ΑΣ Μονακό (2016–2017) 
Στις 2 Ιουλίου 2016, ο Μποστ υπέγραψε με την ΑΣ Μονακό για τη σεζόν 2016–17.

Ζάλγκιρις Κάουνας (2017) 
Την 1η Ιουλίου 2017, ο Μποστ υπέγραψε με την λιθουανική Ζάλγκιρις Κάουνας. Στις 11 Δεκεμβρίου 2017, αποχώρησε από τη Ζάλγκιρις, αφού είχε μέσο όρο 6 πόντους ανά αγώνα στο Πρωτάθλημα Λιθουανίας και 2 πόντους ανά αγώνα στην Ευρωλίγκα.

Στρασμπούρ (2017–2018) 
Στις 12 Δεκεμβρίου 2017, ο Μποστ υπέγραψε με τη γαλλική Στρασμπούρ.

Χίμκι (2018–2019) 
Στις 12 Ιουλίου 2018, ο Μποστ υπέγραψε μονοετές συμβόλαιο με την ΜΚ Χίμκι. Στις 27 Φεβρουαρίου 2019, ο Μποστ έμεινε επίσημα ελεύθερος από τη ρωσική ομάδα, με την οποία είχε μέσο όρο 7,9 πόντους και 2 ασίστ στην Ευρωλίγκα και 8 πόντους και 3,6 ασίστ στην VTB Λίγκα.

Επιστροφή στη Μονακό (2019–2021) 
Στις 12 Ιουλίου 2018, ανακοινώθηκε ότι ο Μποστ επέστρεψε στην ΑΣ Μονακό.

Γαλατασαράι (2021–σήμερα) 
Στις 11 Αυγούστου 2021, ο Μποστ υπέγραψε με τη Γαλατασαράι.

Εθνική ομάδα 
Ο Μποστ εκπροσώπησε την Εθνική Βουλγαρίας στο Ευρωμπάσκετ 2022.

Παραπομπές

Εξωτερικοί σύνδεσμοι 
 Προφίλ στο Eurobasket.com
 Προφίλ στο Euroleague.net
 Προφίλ στο Eurocupbasketball.com
 Προφίλ στο RealGM

Αμερικανοί καλαθοσφαιριστές
Βούλγαροι καλαθοσφαιριστές
Πολιτογραφημένοι πολίτες της Βουλγαρίας
Πόιντ γκαρντ
Καλαθοσφαιριστές Εθνικής Βουλγαρίας
Καλαθοσφαιριστές Ευρωμπάσκετ 2022
Καλαθοσφαιριστές Μπούντουτσνοστ Ποντγκόριτσα
Καλαθοσφαιριστές Αδριατικής Λίγκας
Καλαθοσφαιριστές Άινταχο Σταμπίντ
Καλαθοσφαιριστές D-League
Καλαθοσφαιριστές Τροταμούνδος ντε Καραμπόμπο
Καλαθοσφαιριστές Τράμπζονσπορ ΜΚ
Καλαθοσφαιριστές Πρωταθλήματος Τουρκίας
Καλαθοσφαιριστές Μπάσκετ Ζιελόνα Γκούρα
Καλαθοσφαιριστές Πρωταθλήματος Πολωνίας
Καλαθοσφαιριστές ΑΣ Μονακό
Καλαθοσφαιριστές Πρωταθλήματος Γαλλίας
Καλαθοσφαιριστές Ζάλγκιρις Κάουνας
Καλαθοσφαιριστές Πρωταθλήματος Λιθουανίας
Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Καλαθοσφαιριστές Χίμκι
Καλαθοσφαιριστές VTB Λίγκα
Καλαθοσφαιριστές Γαλατασαράι
Πολιτογραφημένοι καλαθοσφαιριστές